Charles Dickens–ein av størstu rithøvundum Onglands Hon er tann besta bókin, heimurin nakrantíð hevur kent ella kemur at kenna, samstundis sum hon gevur tær tær bestu leiðreglurnar, eitt menniskja, sum vil vera satt og álítandi, kann fáa at liva eftir. Fjodor Dostojevskij–ein av størstu rithøvundum Russlands Eg vil heita á teg at lesa alla Bíbliuna í russiskari týðing. –Komið verður fram til, at mannaættin ikki eigur og ongantíð kemur at eiga nakra bók av so stórum týdningi. Vit trúgva, at ta hægsta vísindaliga støði og skilabesta støðan at hava er, at søguligu frágreiðingarnar í Bíbliuni verða tiknar bókstavliga. –Vit kunnu vera vís í, at alt hendi júst sum tað er greitt frá í heilagu Skriftini. Vit hvíla á óvikandi kletti Skriftunnar. George Washington–fyrsti forsetin í USA Meir enn nakað annað hevur reina, milda opinberingar ljósið havt eina reinsandi ávirkan á mannaættina og ført við sær signingar fyri samfelagið. Tað er ógjørligt at stýra heiminum rætt uttan Bíbliuna. Tað einasta sum kann bjarga heiminum undan trongdum og øllum illum er at venda aftur til gamaldags kristindóm við teimum gomlu kristnu virðunum, sum mugu verða tikin í álvara, um okkara mentan skal hava lív lagað. Dwight Eisenhower–amerikanskur forseti Í hægstu merking er Bíblian fyri okkum tann einastandandi dýrgripagoymslan av ævigum, andaligum sannleikum. Hon er okkara fremsta inspiratiónskelda til lív og frælsi hjá Amerika. Hana kunnu vit ikki vera fyri uttan. Michael Faraday–ein av Onglands háttvirdu alisfrøðingum Alt sum eg veit um góðsku, sannleika, reinleika og ósjálvsøkni hevur Bíblian lært meg. Í skúlanum lýddi eg á hvønn morgun, tá ið eitt kapitul varð lisið, áðrenn vit byrjaðu okkara undirvísing, og tað var tá eg lærdi at kenna og virðismeta ta heilagu bókina. Eg eri ongantíð hildin uppat at granska Guds orð, og fekk eg tað sum eg vildi, so skuldi eitt kapitul úr Bíbliuni verið lisið hvønn morgun í hvørji skúlastovu í landi okkara. Galileo Galilei–faðir at tí nýmótans náttúruvísindini Eg trúgvi, at ætlanin við tí heilagu Skriftini var at sannføra menniskjuni um teir sannleikar sum eru neyðugir til frelsu og sum hvørki vísindin ella aðrir miðlar kunnu bera fram á ein sannførandi hátt, men bert við ljósi Heilaga Andans. Bíblian er tann reinasti dýrgripur. Uttan hana var eg eitt ólukkuligt menniskja. –Tit gera væl í at leita tykkum troyst í evangeliunum, tí tey eru ótømandi keldan til allan sannleika, sum ikki finst nakra aðrastaðni, hvussu okkara vit enn roynir at leita. Dagurin er nær, tá ið vit mugu fata reina sannleikan í náttúrunar bók eins væl og í heilagu Skriftini og frøða okkum yvir samljóðið millum hesar báðar opinberingar. Abraham Lincoln–ein av mætastu forsetum í USA Eg trúgvi, at Bíblian er besta gávan, sum Gud nakrantíð hevur givið menniskjunum. Allar góðar gávur frá heimsins Frelsara hevur hann givið okkum gjøgnum hesa bók. Alt menniskjanum tørvar, finst í henni. Napoleon I–keisari í Fraklandi Alt í Bíbliuni er stórt og Gudi verdugt. Hvør einastandandi bók! Hvør annar enn Gud kundi havt framleitt nakað so fullkomið! Bíblian er ikki bara ein bók, hon er ein livandi vera við eini kraft, sum yvirvinnur alla mótstøðu. Nærum allir okkara lands stóru menn hava verið væl kendir í læru Bíbliunnar. Hon er ein kelda til kraft, og nú–sum altíð–ein eggjan og hjálp til at nøkta hægstu tráðan í menniskjasálini. Eg meini, at ein neyv gransking í Bíbliuni hoyrir við til hægri útbúgvingar. Religión uttan vísind er blind, vísind uttan religión er lamin. Tess nærri eg komi endanum á míni pílagrímsferð, tess klárari gerast prógvini um Bíbliunnar guddómliga uppruna mær. Og tess hægri virðismeti eg Guds stóru og dýrabaru sáttargerð fyri fallna menniskjað. Framtíðin verður upplýst av vón og gleði. –Eg veit á hvønn eg trúgvi, og eg frøðist um at mín lívsá skjótt skal flóta út í hitt æviga kærleikans veldiga hav.